Bille (filma)
"Bille" ir 2018. gadā izdota Latvijas spēlfilma, kas uzņemta pēc Vizmas Belševicas autobiogrāfiskā stāstu krājuma "Bille" pirmās daļas motīviem. Filmas režisore ir Ināra Kolmane. 2018. gadā filma ieguva balvu "Lielais Kristaps" nominācijā "Labākā pilnmetrāžas spēlfilma" un nacionālo kultūras balvu "Kilograms kultūras 2018" kategorijā "Kino". Spēlfilma „Bille” iekļuvusi 2018. gada pirmā pusgada Latvijas apmeklētāko filmu desmitniekā, to noskatījušies vairāk kā 70 tūkstoši skatītāju.[nepieciešama atsauce] Filma tapusi kā Latvijas, Lietuvas un Čehijas kopražojums. Pamata finansējums saņemts Nacionālā Kino centra programmā "Latvijas filmas Latvijas simtgadei". Filmas izplatītājs Latvijā ir kompānija UzKino.